<classify> MKUU wa Wilaya ya Arumeru mkoani Arusha, Jerry Muro amesema hatakuwa na msamaha na wanaume watakaobainika kuwarubuni kwa kuwakatiza watoto masomo na kuwapa kisha kuwatelekeza.Katika hotuba ya Muro iliyosomwa na Ofisa Ardhi Maliasili na Mazingira wa Halmashauri ya Arusha, Shevednaze Mwakyokola, amesema atawachukulia hatua kali za kisheria wenye tabia hiyo bila kuangalia sura.Ametoa onyo hilo katika hotuba kwenye mahafali ya 50 ya wahitimu 203 wa kidato cha nne wa Shule ya Sekondari Enaboishu.Alisema ameweka mikakati na mpango kazi wa kupambana na wazazi wa kiume na vijana wanaowarubuni watoto wa kike katika wilaya hiyo.Kwa kweli mimi sitaki mchezo katika suala hili nitahakikisha nimepambana nalo hadi limazike katika wilaya yangu sitaki kusikia suala mimba za utotoni shuleni. Naomba sana wananchi pamoja na wadau waniunge mkono katika hili, amesema Muro.Ameshauri jamii kubadilika kimtazamo na kuchangia zaidi maendeleo ya shule badala ya harusi.Mkuu wa shule hiyo, Godiwn John amesema pamoja na mafanikio ya kitaaluma waliyonayo, wana maktaba ndogo, vitabu, uchakavu wa miundombinu na mmomonyoko wa maadili, mfano matumizi ya simu na mavazi yasiyofaa.John alisema pamoja na changamoto hizo, shule imejiwekea mikakati ya kuboresha zaidi taaluma kwa wanafunzi hao katika kuhakikisha wanafanya vizuri katika masomo yao.Katika risala ya wahitimu iliyosomwa na Peruz Bathelomeo, waliiomba ofisi ya taaluma iongeze mitihani ya kushindana na shule nyingine kuongeza uelewa wa wanafunzi kujipima zaidi na kupata uzoefu kutoka shule zingine.  <topic>: kitaifa 